CELEX: 62018CN0076
Language: el
Date: 2018-02-06 00:00:00
Title: Υπόθεση C-76/18: Προσφυγή της 6ης Φεβρουαρίου 2018 — Ευρωπαϊκή Επιτροπή κατά Δημοκρατίας της Αυστρίας

26.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/26
            
         Προσφυγή της 6ης Φεβρουαρίου 2018 — Ευρωπαϊκή Επιτροπή κατά Δημοκρατίας της Αυστρίας
   (Υπόθεση C-76/18)
   (2018/C 112/34)
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: G. Von Rintelen, P. Ondrůšek, M. Noll-Ehlers)
   
      Καθής: Δημοκρατία της Αυστρίας
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η καθής, μη θεσπίζοντας και μη ανακοινώνοντας στην Επιτροπή τις νομοθετικές, κανονιστικές και διοικητικές διατάξεις που είναι αναγκαίες για τη μεταφορά στο εσωτερικό δίκαιο της οδηγίας 2014/25/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις προμήθειες φορέων που δραστηριοποιούνται στους τομείς του ύδατος, της ενέργειας, των μεταφορών και των ταχυδρομικών υπηρεσιών και την κατάργηση της οδηγίας 2004/17/ΕΚ (1), παρέβη τις υποχρεώσεις που υπέχει από την εν λόγω οδηγία·
            
         
               —
            
            
               να επιβάλει στην καθής, δυνάμει του άρθρου 260, παράγραφος 3, ΣΛΕΕ, χρηματική ποινή ύψους 42 377 ευρώ ημερησίως, λόγω παράβασης της υποχρέωσής της να ανακοινώσει τα μέτρα μεταφοράς·
            
         
               —
            
            
               να καταδικάσει την καθής στα δικαστικά έξοδα.
            
         
      Ισχυρισμοί και κύρια επιχειρήματα
   
   Βάσει του άρθρου 106, παράγραφος 1, της οδηγίας 2014/25/ΕΕ, τα κράτη μέλη υποχρεούνταν να λάβουν τα απαιτούμενα εθνικά μέτρα για τη μεταφορά της εν λόγω οδηγίας στο εσωτερικό τους δίκαιο το αργότερο έως τις 18 Απριλίου 2016. Δεδομένου ότι η Δημοκρατία της Αυστρίας δεν θέσπισε και δεν ανακοίνωσε στην Επιτροπή τις νομοθετικές, κανονιστικές και διοικητικές διατάξεις που είναι αναγκαίες για τη μεταφορά της οδηγίας αυτής, η Επιτροπή αποφάσισε να ασκήσει προσφυγή ενώπιον του Δικαστηρίου.
   Με την προσφυγή της, η Επιτροπή ζητεί από το Δικαστήριο την επιβολή στη Δημοκρατία της Αυστρίας χρηματικής ποινής ύψους 43 377 ευρώ ημερησίως. Το ποσό της εν λόγω χρηματικής ποινής υπολογίσθηκε λαμβανομένης υπόψη της σοβαρότητας και της διάρκειας της παράβασης, καθώς και του αποτρεπτικού αποτελέσματος σε συνάρτηση προς την ικανότητα πληρωμής του οικείου κράτους μέλους.
   
      (1)  ΕΕ 2014, L 94, σ. 243.